Daugavpils pilsētas domes iepirkumu komisija

**“Būvniecības darbi Daugavpils Dizaina un mākslas vidusskolas “Saules skola” infrastruktūras modernizācijai, II kārta (SAM 8.1.3.)”**

**identifikācijas numurs DPD 2017/74**

**GROZĪJUMI Nr.2**

Iepirkuma procedūras identifikācijas numurs DPD 2017/74 “Būvniecības darbi Daugavpils Dizaina un mākslas vidusskolas “Saules skola” infrastruktūras modernizācijai, II kārta (SAM 8.1.3.)”, dokumentācijā

1. Atbilstoši Iepirkumu uzraudzības biroja ierosinājumam, Konkursa nolikuma 12.punktā izslēgt norādi *“vai otrās daļas 1. vai 2. punktā minētajam izslēgšanas gadījumam”.*
2. Atbilstoši Iepirkumu uzraudzības biroja ierosinājumam, Konkursa nolikuma Līgumprojekta 1.5.1.7.punktu izteikt šādā redakcijā: “Pasūtītājs rīko publisko iepirkumu papildu būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā līgumā paredzētus būvdarbu veidus *un bez kuru izpildes tiktu kavēta līgumā paredzētu būvdarbu izpilde*.
3. Atbilstoši Iepirkumu uzraudzības biroja ierosinājumam, izteikt Konkursa nolikuma Līgumprojekta 3.8.punktu šādā redakcijā:

**“**Iepirkuma līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība ir šāda:

Būvuzņēmējs nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Būvuzņēmējam ir pienākums saskaņot ar pasūtītāju papildu personāla iesaistīšanu iepirkuma līguma izpildē.

Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 1) piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām; 2) tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem; 3) piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem; 4) apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.”

1. Precizēt darba apjomus, attiecīgajos gadījumos iekļaujot norādi par konkrētu ražotāju vai atsauci uz ekvivalentu (sk. pielikumu).
2. Precizēt būvdarbu apjomus atbilstoši pielikumam.
3. Pagarināt piedāvājumu iesniegšanas termiņu līdz 2017.gada 31.jūlijam un attiecīgi precizēt Konkursa nolikuma 7.2.punktu, 7.3.punktu un 9.6.punktu, šajos punktos aizstājot 2017.gada 17.jūlija datumu ar 2017.gada **31.jūlija** datumu.

Pielikumā:

Aktualizētie būvdarbu apjomi.

Iepirkumu komisija